असम में बाढ़ से हालात बिगड़े, 3.18 लाख लोग बाढ़ की चपेट में, कई लोगों की मौत
असम में बाढ़ से बस्तियों के हालात सोमवार को और बिगड़ गए। राज्य के 13 जिलों में 3.18 लाख लोग बाढ़ की चपेट में आ गए हैं। कई लोगों की मौत भी हो गई है।
गुवाहाटी: असम में बाढ़ से बस्तियों के हालात सोमवार को और बिगड़ गए। राज्य के 13 जिलों में 3.18 लाख लोग बाढ़ की चपेट में आ गए हैं। कई लोगों की मौत भी हो गई है। अधिकारियों ने यह बात कही।असम राज्य आपदा प्रबंधन प्राधिकरण के अधिकारियों ने कहा कि कोविड-19 संकट के बीच तीसरी बार बाढ़ आई है। इससे 13 जिलों के 390 गांवों में 13,500 हेक्टर में लगी फसल डूब गई है।उन्होंने कहा कि नागांव जिले में एक व्यक्ति की मौत हो गई है और धेमाजी जिले में एक व्यक्ति लापता है। राज्य में इस साल बाढ़ से अब तक 119 लोगों की मौत हो चुकी है।